Frost på kjøreledningene gjorde at strømmen forsvant på depotet under utkjøring av vognene i 05-tiden tirsdag morgen.

– Forsinkelsene forplantet seg utover, sier Trond Magne Målsnes til BA.

Han er beredskapsvakt i Keolis, som drifter Bybanen.

Ved 08-tiden var vognene stappfulle på Nesttun som følge av forsinkelsene, og flere som skulle med banen til byen ble stående igjen på perrongen.

– Forsinkelsene skyldes at det har vært is på kjøreledningene i morgentimene, men problemene er i ferd med å løse seg, sa kommunikasjonsrådgiver Camilla Lundberg Berntzen i Skyss, klokken 08.45.